Държавен вестник, бр. 67, 2010 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  67
НАРЕДБА № 35
от 1 юли 2010 г.
за придобиване на квалификация по профе­
сията „Геодезист“
Раздел I
Общи положения
Чл. 1. С тази наредба се определя Дър­
жавното образователно изискване (ДОИ) за 
придобиването на квалификация по професията 
581010 „Геодезист“ от област на образование 
„Архитектура и строителство“ и професионал­
но направление 581  „Архитектура, урбанизъм 
и геодезия“ съгласно Списъка на професиите 
за професионално образование и обучение 
по чл. 6, ал. 1 от Закона за професионалното 
образование и обучение.
Чл. 2. Държавното образователно изискване 
за придобиването на квалификация по професи­
ята 581010 „Геодезист“ съгласно приложението 
към тази наредба определя изискванията за 
придобиването на трета степен на професио­
нална квалификация за специалността 5810101 
„Геодезия“.
Чл. 3. Въз основа на ДОИ по чл. 1 и рам­
ковите програми по чл. 10, ал. 3, т. 3 от Закона 
за професионалното образование и обучение се 
разработват учебен план и учебни програми за 
обучението по специалността по чл. 2.
Раздел II
Съдържание на Държавното образователно 
изискване
Чл. 4. (1) С ДОИ по чл. 1 се определят 
професионалните компетенции в края на 
обучението по професията, които гарантират 
на обучаемия възможност за упражняване на 
професията  581010 „Геодезист“.
 (2) Държавното образователно изискване за 
придобиването на квалификация по професи­
ята „Геодезист“ определя общата, отрасловата 
и специфичната задължителна професионална 
подготовка за професията, както и задължител­
ната чуждоезикова подготовка по професията 
и избираемата подготовка. 
(3) Съдържанието на всеки вид задължителна 
професионална подготовка по ал. 2 включва:
1.  необходимите професионални компетен­
ции (знания, умения и професионално-личност­
ни качества); 
2. тематичните области, от които се формира 
съдържанието на учебните предмети/модули.
Чл. 5. С ДОИ по чл. 1 се определят и вхо­
дящото минимално образователно равнище, 
описанието на професията, целите на обуче­
нието, резултатите от ученето, изискванията 
към материалната база и изискванията към 
обучаващите.
Преходни и заключителни разпоредби
§ 1. Учебните планове и учебните програми 
за обучение по професията, действащи към 
влизане в сила на тази наредба, се прилагат 
до разработване и утвърждаване на учебните 
планове по чл. 3.
§ 2. Тази наредба се издава на основание 
чл. 17, т. 3 във връзка с чл. 16, т. 7 от Закона 
за народната просвета и отменя Наредба № 18 
от 2004 г. за придобиване на квалификация по 
професия „Геодезист“ (ДВ, бр. 104 от 2004 г.).
§ 3. Наредбата влиза в сила от деня на об­
народването є в „Държавен вестник“.
Министър: С. Игнатов
Приложение
към чл. 2 
Държавно образователно изискване за придоби­
ване на квалификация по професията „Геодезист“
Професионално направление:
581
Архитектура, урбанизъм и геодезия
Наименование на професията:
581010
Геодезист
Специалност:
Степен на професионална 
квалификация:
5810101 Геодезия
Трета
1. Входни характеристики 
1.1. Изисквания за входящо минимално обра­
зователно равнище за ученици и за лица, навър­
шили 16 години
За придобиване на трета степен на професио­
нална квалификация по професията „Геодезист“ от 
Списъка на професиите за професионално образо­
вание и обучение по чл. 6, ал. 1 ЗПОО (утвърден 
от министъра на образованието и науката със 
Заповед № РД-09-413 от 12.05.2003 г., изм. и доп. 
със Заповед № РД-09-04 от 08.01.2004 г., Заповед 
№ РД-09-34 от 22.01.2004 г., Заповед № РД-09-255 от 
09.04.2004 г., Заповед № РД-09-274 от 18.02.2005 г., 
Заповед № РД-09-1690 от 29.09.2006 г., Заповед 
№ РД-09-828 от 29.06.2007 г., Заповед № РД-09-
1891 от 30.11.2007 г., Заповед № РД-09-298 от 
19.02.2009 г., Заповед № РД-09-1803 от 29.10.2009 г.) 
входящото минимално образователно равнище за 
ученици е завършен седми клас или завършено 
основно образование.
За придобиване на трета степен на професи­
онална квалификация по професията „Геодезист“ 
входящото минимално образователно равнище за 
лица, навършили 16 години, е завършено основно 
образование.
1.2. Изисквания за входящо квалификационно 
равнище или професионален опит
За обучение по професията „Геодезист“ с при­
добиване на трета степен на професионална квали­
фикация не се изисква кандидатите да притежават 
по-ниска степен на професионална квалификация 
и професионален опит.